
РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

___________________________________________________________________________________

Ваљево: 22.08.2017. год.

Број:909-03-4/2017-1

З А П И С Н И К

Са Четврте седнице Савета Колубарског управног округа, одржане 22.08. 2017. године са почетком у 10.00 часова у општини Мионица,  код председника општине.

Присутни:

1. Горан Миливојевић, начелник Колубарског управног округа,

2. Саша Симић, помоћник градоначелника Ваљева,

3. Милован Лекић, заменик председника општине Мионица,

4. Катарина Лазић, помоћник председника општине Љиг,

5. Верка Лукић, помоћник председника општине Уб, 
6. Горан Рангелов, начелник општинске управе Мионица,
7. Драгица Суботић, начелник правне службе општине Мионица, 

8. Марија Петровић, грађевински инспектор општине Осечина,

9. Предраг Живковић, грађевински инспектор општине Мионица
10. Лука Јеленић, референт за послове економског развоја и европских интег. општине Уб и
11. Драган Јанковић, записничар, Шеф општих послова у Стручној служби Колубарског управног округа.

На  почетку седнице Савета, Горан Миливојевић, начелник округа и председавајући  поздравио је  присутне, захвалио домаћинима на гостопримству, навео да је ово друга седница у овом сазиву у Мионици, и отворио Четврту седницу Савета Колубарског управног округа у 2017. години.  
Предложио је  ДНЕВНИ РЕД,  који је једногласно прихваћен, са следећим тачкама:

1. Анализа II фазе имплементације Закона о озакоњењу.
2. Увођење просторних и урбанистичких планова у Централни регистар планских докумената.

3. Позив за учешће у раду VI.  Словенско међународног економског форума који се одржава 6.октобра у Брјанској Губернији.
4. Разно

1.У оквиру прве тачке дневног реда начелник округа је навео да су међу присутнима данас и представници општина који су били и на састанку одржаном 16.08.2017.г. а у вези спровођења Закона о озакоњењу, и констатовао да се имплементација Закона мора урадити. Мора се радити озбиљно и темељно. Тренутно је затишје због годишњих одмора, али да се убудуће одмах мора прионути на посао. 

Представник општине Мионица, грађевински инспектор Предраг Живковић, затражио је да оно што су изнели на прошлом састанку 16.08.2017.г. о броју извршилаца послова озакоњења који је 3, предочи надлежном Министарству. Као успоредбу навео је да у општини Уб тај посао обавља 10. извршилаца. Затим је затражио да се и код њих тај број повећа. 

Начелник округа му је одговорио да се сагласност за повећање броја вероватно може добити, али не и за повећање финансијских средстава за те намене, која мора издвојити општина.

Саша Симић, представник Града Ваљева изнео је примедбу да се рокови морају поштовати приликом спровођења Закона. Навео је да су урадили 10.700 решења, али шта после донетих решења радити? 

Начелник округа је навео да су Записник са прошлог састанка од 16.08.2017.г. је достављен Министарству изворно, како је ко рекао и да ништа није фризирано. Значи предочили смо фактичко стање  и сад очекујемо њихов одговор.

Марија Петровић, из општине Осечина навела је да је разговарала са председником и замеником председника општине и да су обећали да ће доћи до помака у раду, односно да ће се потрудити да се послови око озакоњења брже обављају.

Предраг Жиковић је питао како да натерају странке да после евидентирања објеката исте озаконе?

Верка Лукић је питала како да поступе ако нема објеката на сателитском снимку?

Након дискусије и постављених питања, начелник округа је рекао да ће тражити од Министарства да одговоре на питања постављена у допису који им је послат након састанка 16. 08.2017.г.  

 Дискусије по првој тачки дневног реда више није било.

2.Начелник је у уводном излагању за другу тачку дневног реда подсетио присутне на обавезе општина и Града по питању увођења просторних и урбанистичких планова у Централни регистар планских докумената, и навео да већ 30. августа треба да почне обука запослених који ће радити наведене послове. Навео је да у посао треба уводити људе који су радили у Општинским и Градској дирекцији за изградњу, који су вредни, радни и који знају важност овог посла. Ово ће у мањим општинама вероватно радити исти људи који раде и на пословима озакоњења. 

У дискусији након уводног дела учествовали су присутни представници општина и навели да се око ових послова морају ангажовати председници општина, као и Градоначелник, како би се наведени послови успешно обављали.

3.У оквиру ове тачке дневног реда начелник  округа је обавестио присутне да је Влада Републике Србије дала своје мишљење да окрузи заједно са градовима и општинама треба да покушају да контактирају и успостављају привредну сарадњу са Губернијама у Русији. Навео је да је Мачвански округ већ успоставио сарадњу са Брјанском губернијом, који су већ били гости Мачванског округа. Навео је да су они центар пољопривредне производње у Русији и да се у тој губернији налази и Државни институт пољопривреде. Наш план је да идемо на сајам кои се организује у октобру, под називом „Шести Словенски међународни економски форум“. Желим да направимо делегацију која ће компетентно представљати округ кроз програме и пројекте које ће представити могућности нашег округа, и којом приликом треба да потпишемо одређена документа (за почетак писмо о намерама). Затим је навео да програми и пројекти морају бити квалитетни, и са којима ћемо конкурисати за реализацију, јер нама нико неће овде доћи тек тако. Зато је  потребно да се добро спремимо за наступ на Међународном економском форуму.

Милован Лекић, заменик председника општине Мионица, је навео да су они већ остварили два контакта са Руским областима, од којих је један и резултирао посетом председника општине Руској области и постигнутим договорима. Нвео је да су Руски представници заинтересовани за широку привредну сарадњу и да имају потребе за куповином робе у Србији  и то у већим количинама, посебно пољопривредених производа, и то пре свега воћа. Због тога је неопходна сарадња свих општина и Града Колубарског округа и шире, прво да сагледамо са чиме располажемо и шта можемо да понудимо. 

Начелник округа је навео да за почетак могу да се предложе и идејни пројекти, а што је комплетнији и свеобухватнији појекат и програм – то је боље. Затим је навео да нам, што се пољопривреде и откупа пољопривредних производа тиче, веома недостаје пољопривредни комбинат какав је био „Србијанка“.

Након дискусије начелник је закључио да се што пре мора направити компететан тим који ће нас на прави начин представити на Форуму, и да се у формирање тима морају укључити и председници општина и Градоначелник Ваљева.

Дискусије више није било.

4.Под разно начелнииик округа је предложио да заменик председника општине Мионица укратко представи пројекте за које су од Владе Републике Србије добили средства.

Заменик председниа општине Мионица Милован Лекић је наве да су добили око 244. милиона динара за реализацију два пројекта и то: 114. милиона за реализацију завршетка спортске хале, која ће бити Републички центар за припрему свих узрастних категорија у рукомету, од млађих категорија па до сениорских репрезентативних селекција, као и републички центар за све категорије припрама у карате спорту. Други пројекат је реконструкција свих школских објеката у Мионици, у погледу повећања енергетске ефикасности, за коју намену су добили око 130. милиона динара. На крају је навео и да су у току разговори са једним инвеститором о отварању прерадних капацитета, који треба да запосли око 100. радника, што је за оштину Мионицу веома значајан број.  

Дискусије више није било. 

Седница је завршена у 11.20 сати.

                                                      Записничар,

                                                       Драган Јанковић                                                                                                                                                                                                                               

